U Dubrovniku gorjelo drvo od 500 godina: Nema velike štete

Požar platana u Trstenome koji se dogodio jutros oko 10:45 sati je pod kontrolom vatrogasaca. Detaljnije informacije bit će poznate javnosti kad stručne službe naprave procjenu štete

<p>U Dubrovniku je jutros buknuo požar, točnije, zapalilo se 500 godina staro brdo platana u naselju Trsteno. </p><p>Predsjednik Mjesnog odbora Trsteno <strong>Antun Bošković </strong>kazao je kako je situacija sada pod kontrolom te da je požar izbio usred nesretnih okolnosti.</p><p>- Mještani su prijavili vatrogascima paljenje korova u blizini platana, ali jedna mala iskra je dovoljna da dođe do požara. Tako je vjetar puhnuo i došlo je do zapaljenja stoljetnog stabla. Vatrogasci su brzo reagirali i ugasili požar te sad saniraju ekološkom pjenom mjesto iz kojeg se još uvijek malo dimi. Neće biti posljedica za platane jer je izgorjela jedna suha grana koju je inače trebalo odstraniti - pojasnio je Bošković za <a href="https://dubrovackidnevnik.net.hr/vijesti/crna-kronika/ugrozen-simbol-trstenoga-gori-legendarni-platan-vatrogasci-na-terenu-foto-video" target="_blank">Dubrovački dnevnik</a>, dodavši kako su platane zaštićene sukladno Zakonu o zaštiti prirode.</p><p>To je stablno bilo kandidirano za europsko stablo godine te je zaštićeno u kategoriji spomenika parkovne arhitekture, a ujedno je i simbol Trstenog, javlja <a href="http://www.portaloko.hr/clanak/planuo-platan-u-trstenom---vatrogasci-gase-pozar---na---stablu-fotovideo/0/107349/" target="_blank">Portal Oko</a>.</p><p>Dubrovački vatrogasci izvijestili su kako su dojavu zaprimili u 10:43, a na teren su upućena tri vozila sa šest vatrogasaca.</p><p>POGLEDAJTE VIDEO:</p><p> </p>